|  |  |  |  |
| --- | --- | --- | --- |
| logo**Қазақстан Республикасы Ғылым және жоғары білім министрлігі** | https://farabi.university/front/assets/img/icons/logonew1.png**Әл-Фараби атындағы Қазақ ұлттық университеті** | **Иран Ислам Республикасы Ғылым министрлігі Мәдениеттану, қоғамтану және өркениеттану ғылыми зерттеу институты** | E:\فارابی همایش\Group 3272x icro.png**Иран Ислам Республикасы Мәдениет және исламдық байланыстар ұйымы** |
|  |  |  |
|  | https://almaty.mfa.gov.ir/files/mfaen/ecodep/logo/0550.png |  |

**ҚҰРМЕТТІ ӘРІПТЕСТЕР!**

Қазақстан Республикасы Ғылым және жоғары білім министрлігі

Әл-Фараби атындағы Қазақ ұлттық университеті және Иран Ислам Республикасы Ғылым министрлігінің мәдениеттану, қоғамтану және өркениеттану ғылыми-зерттеу институты, Иран Ислам Республикасы мәдениет және исламдық байланыстар ұйымы, Иран Ислам Республикасы Бас консулдығы

**2023 жылы 24 қазанда**

**«ӘЛ-ФАРАБИ МҰРАСЫНДАҒЫ ІЗГІ АДАМ, ҚАЙЫРЫМДЫ ҚОҒАМ ЖӘНЕ ЗАМАНАУИ ЭТИКА»** атты

**халықаралық ғылыми-тәжірибелік конференция** өткізеді.

Әл-Фараби – Шығыс пен Батыс әлемінің үздік жетістіктерін үйлестірген озық ойлы ғибратты ғұлама. Ойшылдың құнды ғылыми және шығармашылық мұрасының жалпыадамзаттық маңызы зор. Ғылымның дамуын философия, мораль және діни нормалармен үндестікте қарастыру – ойшыл дүниетанымының басты ерекшелігі. Әл-Фараби еңбектерін жан-жақты зерттеу XII ғасырда басталса да, оның рухани әлеміне терең және жан-жақты талдау жүргізуді жалғастыру – уақыт талабы. Бүгінгі таңда әл-Фарабидің ғылыми мұрасына байланысты зерттеулер, оның философиялық, логикалық, әлеуметтік-этикалық көзқарастарының көптеген мәселелері отандық және шетелдік ғалымдардың еңбектерінде қарастырылғанымен, әлі де толық аяқталмаған деп нық сеніммен айтуға болады. Сонымен қатар, әл-Фараби мұрасы – ел мен елді жақындастыратын, өркениетаралық көпір болатын мәңгілік тұғыр.

2022 жылғы 19 маусымда ҚР Президенті Қасым-Жомарт Тоқаев Иранға ресми сапары барысында ИИР Президенті Ибрахим Раисимен кездесіп, мемлекеттер басшыларының қатысуымен ресми делегациялардың  мүшелері ҚР Мәдениет және спорт министрлігі мен ИИР Мәдениет және исламдық бағдар министрлігі арасындағы 2022-2025 жылдарға арналған мәдени алмасу бағдарламасына қол қойды. **«Әл-Фараби мұрасындағы ізгі адам, қайырымды қоғам және заманауи этика»** атты **Халықаралық ғылыми-тәжірибелік конференция** осы бағдарлама аясындағы міндеттерді орындау мақсатында ұйымдастырылып отыр.

**Конференция жұмысының негізгі бағыттары:**

1. Әл-Фараби мен мұсылман ойшылдарының мұрасындағы ізгі адам: компаративистік дискурс.
2. Қайырымды қала қоғамының заманауи парадигмалары мен тұрақтылық құндылығы.
3. Әбу Насыр әл-Фараби мұрасындағы этика ілімі мен моральдық ізгіліктер.
4. Дәстүрлер мен әлеуметтік құндылықтарды сақтаудағы моральдың рөлі: жаһандық әлемдегі дәстүр мен дін сабақтастығы.
5. Әл-Фарабидің бақытқа жетудегі этикалық ұстанымдары.
6. Әбу Насыр әл-Фараби іліміндегі тіл философиясы мен философия тілі.
7. Жаһандану аясындағы Қазақстан мен Иран қоғамындағы тұлғаның жаңа сапасы мен құндылықтық бағдарларының өзгерісі.

**Конференция аясында ұйымдастырылатын шаралар:**

1. Иран мәдениетінің көрмесі.
2. Әл-Фараби шығармашылығының көрмесі
3. Әбу Насыр әл-Фарабидің «Негізгі ой түйіндері» (аударған Ислам Жеменей) кітабының тұсаукесері.

**ҚАТЫСУ ШАРТТАРЫ**

Конференцияға қатысу үшін Ұйымдастыру комитетіне:

**І. 2023 жылдың 30 қыркүйегіне** дейін қазақ, орыс, ағылшын тілдерінде **өтінім** қалдырукерек: <https://al-farabi.kaznu.kz/?page_id=3139>

1. Аты-жөні

2. Жұмыс орны (ұйымның, кафедраның толық атауы)

3. Қызметі

4. Ғылыми немесе академиялық дәрежесі

5. Ғылыми атағы

6. Байланыс телефондары, e-mail

7. Секция

8. Баяндама тақырыбы

**ІІ. 2023 жылғы 12 қазанына** дейін **мақаланың электронды нұсқасын** .doc, .docx форматында жіберу керек, e-mail: farabiconferencekziran@gmail.com

Шрифт – Times New Roman, кегль – 14 (түйіндеме, түйін сөздер, кесте, әдебиет – кегль 12), теңестіру – мәтіннің ені бойынша, жаңа жол – 1 см, жолдар арасындағы арақашықтық – 1, беттің барлық жақтауы – 2 см.

Суреттер, кестелер, графикалар, диаграммалар мен т.б. мәтінде номер арқылы беріледі (Мысалы, Сур. 1 – суреттің атауы). Суреттер, кестелер, графикалар, диаграммалардың саны мақала көлемінің 20% асып кетпеуі тиіс (кей жағдайларда 30%).

Мақала көлемі (атауы, автор(лар) туралы мәлімет (аты-жөні, елі, қаласы, жұмыс орны, ғылыми дәрежесі, ғылыми атағы), түйіндеме, түйін сөздер, әдебиеттер тізімін қоспағанда) 2000 сөзден кем болмауы тиіс.

Ұйымдастыру комитеті конференция материалдарының электронды жинағын шығаруды жоспарлайды.

**Ұйымдастыру комитеті:**

Қазақстан Республикасы, 050012, Алматы қаласы, Масанчи көшесі, 39/47 (Бөгенбай батыр көшесінің қиылысы),  әл-Фараби атындағы ҚазҰУ, философия және саясаттану факультеті, 403 кабинет.

Телефондар: +7(727)3773330, +7(727)3773333 (ішкі 1747), +77473667331, +77007890987

|  |  |
| --- | --- |
|  | logo |